Homola opäť vyhral značkový pohár CASTROL CUP
Značkový pohár Castrol Cup je formou sponzoringu pre motoristických pretekárov v štyroch disciplínach (preteky automobilov, motocyklov, motokár a preteky vo vodnom motorizme).
Prvý ročník Castrol Cup-u v roku 1994 vyhral Jaro Homola - pretekár automobilov do vrchu. 17. ročník tohto šampionátu vyhral v tomto roku 17 - ročný Maťo Homola - pretekár automobilov na okruhu.
Maťo sa stal absolútnym víťazom Castrol Cup-u 2011 v kategórií "Junior" (tzn. pretekár do 18 roku života). Symbolicky, tak ako Jaro pred 17 rokmi, získal aj Maťo v tomto roku 2011 prvú cenu - motocykel.
V krásnom prostredí v Demänovskej doline si Maťo a ďalší úspešní pretekári prevzali svoje poháre a ceny pre víťazov. Uvoľnenú, priateľskú atmosféru odovzdávania cien neskôr vystriedala fantastická hudobná skupina Katapult, ktorá rozprúdila zábavu trvajúcu až do skorých ranných hodín.
Vďaka Castrol.